《赠岐贲推官》
宋代·魏野

动静不违书，如君始是儒。
婢闲犹画卦，儿戏亦投壶。
门冷僧长往，官清道更孤。
吾君能大用，皇宋即唐虞。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。